b"\n_START_ARTICLE_\nBrendan Yarema\n_START_SECTION_\n\xc5\xa0portna kariera\n_START_PARAGRAPH_\nYarema je hokejsko kariero za\xc4\x8del v sezoni 1993/94 v doma\xc4\x8di OHL ligi pri mo\xc5\xa1tvu Newmarket Royals. Naslednji dve sezoni je igral pri OHL konkurentih, mo\xc5\xa1tvu Sarnia Sting. Naslednjo sezono je igral manj tekem - po 12 tekmah za South Carolina Stingrays je okrepil St. John's Maple Leafs, kjer je odigral le 9 tekem. Zato pa je mnogo ve\xc4\x8d igral v naslednjih treh sezonah. Najprej je sezono 1997/98 preigral pri AHL ekipi Kentucky Thoroughblades, nato pa dve naslednji sezoni pri IHL mo\xc5\xa1tvu Kansas City Blades. Njegove solidne predstave so opazili v Londonu in pred sezono 2000/01 se je preselil v Zdru\xc5\xbeeno kraljestvo k mo\xc5\xa1tvu London Knights. Zanjo je nastopal v kar \xc5\xa1tirih razli\xc4\x8dnih tekmovanjih - B+H Pokalu, Challenge Pokalu, Super Ligi in IIHF Kontinentalnem pokalu. Naslednjo sezono je od\xc5\xa1el nazaj \xc4\x8dez Atlantik k AHL mo\xc5\xa1tvu Houston Aeros, kjer je v celi sezoni igral na kar 91 tekmah. Ve\xc4\x8dino naslednje sezone je zastopal barve Cincinnati Mighty Ducksov, sezono pa je kon\xc4\x8dal pri mo\xc5\xa1tvu Charlotte Checkers. Naslednji dve sezoni je igral v ligi AHL - ekipe, za katere je igral, so: Chicago Wolves, Bridgeport Sound Tigers in Milwaukee Admirals. Skoraj na trikrat ve\xc4\x8d tekmah je igral za Chicago Wolves kot za ostali dve ekipi, ki ju je zastopal vsako po polovico sezone 2004/05. Nato se je preselil v Nem\xc4\x8dijo k ekipi Augsburger Panther. Zanje je odigral 48 tekem. Naslednja sezona mu je prinesla selitev v \xc5\xa0vico in kasneje na \xc5\xa0vedsko, kjer pa ni kaj dosti igral. S 4 tekmami za \xc5\xa1vicarski SC Langnau in 5 tekmami za \xc5\xa1vedski R\xc3\xb6gle BK je bila to sezona, v kateri je odigral dale\xc4\x8d najmanj tekem. V sezoni 2007/08 se je tako preselil v Ljubljano k mo\xc5\xa1tvu HDD ZM Olimpija, s katero je po dobrih predstavah tako v rednem delu kot v kon\xc4\x8dnici sezone 2007/08 podalj\xc5\xa1al sodelovanje za dve sezoni - do konca sezone 2009/10, po koncu katere je kon\xc4\x8dal kariero._NEWLINE_Yarema ni nikoli nastopil za nobeno selekcijo kanadske reprezentance. Prav tako ni bil nikoli del NHL nabora."